《寄题春谷工部自心田一首》
宋代·林希逸

笔耕虽苦未逢年，解印归来且醉眠。谁毁谁誉平眼界，我疆我理自心田。

庵无宝贝主长在，家有诗书种已传。遥想个中梨枣熟，饱餐且作地行仙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。